Document ID: /fineweb-2-swissfilter-quality_10-filterrobots/filtered/01798.jsonl.gz/453

Härzlech wellkomme uf üsere Website. Mer send en alti Lettauer Guggemusig (gröndet im Johr 1971), wo sit eh und je d’Lozärner Fasnacht ufmescht. I üsere Musig hed jedi ond jede es Plätzli. Mer send ei grossi Familie met Metgleder vo 17 bes 70 Johr.
Was esch üs wechtig?
Üses Ziil isch es, jedes johr en rüüdig schöni Fasnacht metenand chönne z’erläbe! Üsi probe fönd emmer im septämber a und duret bes a d’fasnacht, wo meistens im februar stattfendet. Mer spelid Lieder vo Schlager öber Rock. Es isch för jedi ond jede öppis debi. Üsi chleider näiemer sälber ond sogar üsi grende wärdet sälber gmacht.
Hesch Inträsse?
Folg eus doch uf Instagram oder Facebook. De verpassisch secher nüd! Oder hesch Inträsse Metgled zwärde bi üs? De schrib üs es Mail. D’Mail-Adrässe fendsch ganz onde. Mer freuet üs öber jede Neuzuegang. Mer hend Metgleder üs de Stadt, de Agglomeration, aber vom Land bi üs debi. Jedi ond jede isch wellkomme!
Wärsch gärn Gönner?
Mer organisieret jedes Johr drü Woche noch de Fasnacht es grosses Gönnerfäscht. Gönner send för üs sehr wechtig. Ohni sie chönntemer üses lieblingshobby ned dörefüehre. Mer send för jede franke dankbar! Schrib doch am beste grad es Mail i üsem Gönnerchef: <email-pii>